**aЛекција 2.2 Користење на стекнување електронски докази преку механизми за меѓународна соработка (онлајн верзија)**

|  |  |  |
| --- | --- | --- |
| Лекција 2.2 Користење на стекнување електронски докази преку механизми за меѓународна соработка (онлајн верзија) | | Времетраење: 60 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап * Пристап до софтвер/платформа за онлајн конференции * Прожектор и екран за прикажување * Бележници и пенкала за учесниците | | |
| **Цел на сесијата:**  Целта на оваа сесија е да се претстави целосниот процес чекор по чекор, за тоа како се стекнуваат дигитални докази преку механизмите за меѓународна соработка. Ова ќе биде претставено преку вовед за реалните чекори на ЗПП преземени од страната барател и замолената страна и со користење на студијата на случај. Студијата на случај ќе дискутира за видовите податоци, како истите се собираат/добиваат преку разните механизми за меѓународна соработка, вклучувајќи и неформални методи. Како полицијата, обвинителите и други се справуваат со податоците. Оваа сесија ќе им овозможи на обвинителите, судиите и магистратите да можат попрецизно да ги проценат добиените податоци што ќе бидат презентирани на следната сесија пред судот како доказ. | | |
| **Цели:**   * да се освежи и прошири знаењето за видовите електронски докази типични за барања и размена на заемна правна помош * да се прошири знаењето за видовите органи кои се надлежни да земат учество во заемната правна помош * да се разбере разликата помеѓу Централниот орган за ЗПП и извршните органи и хибридни системи * да се разбере кои се процедуралните надлежности за ЗПП за различни органи * да се научи за можните чекори и варијации на чекорите преземени за време на постапката за ЗПП од различни надлежни органи * активно да се учествува во анализа на студија на случај преку примена на претходно усвоени знаења и вештини * да се подобри целокупното знаење за заемна правна помош во врска со постапките за стекнување електронски докази | | |
| **Упатство за обучувачи**  За време на сесијата треба да се разгледаат следните теми:   * вообичаени видови на електронски докази во ЗПП, вклучувајќи видови компјутерски податоци, достапни дефиниции од Конвенцијата од Будимпешта, постапки, процеси и други форми на заемна помош * поставување на надлежни органи – централни и извршни, вклучувајќи можности и пречки за ефективна соработка и реакција од страна на министерството за правда, полицијата, обвинителството и судот * практичен преглед на постапките за заемна правна помош, вклучувајќи чекор по чекор опис на постапките * студија на случај | | |
| **Содржина на лекцијата** | | |
| **Број на слајдови** | **Содржина** | |
| 1 до 3 | Почетните слајдови се воведот во сесијата и ги вклучуваат дневниот ред и целите на сесијата заедно со некои под-теми за потсетување од Воведната обука. | |
| 4 до 7 | Овие слајдови даваат брзо резиме на дефинициите, информациите и објаснувањата за најтипичните видови компјутерски податоци што се користат денес. Ова веќе им е презентирано на претставниците во рамките на сесиите за членовите (1 и 18) на Конвенцијата од Будимпешта, електронски докази и слично. | |
| 8 до 9 | Овие слајдови даваат подетални информации за ОИП (основни информации за претплатници).  Основните информации за претплатници се најпрво дефинирани од телекомуникациските компании и значат: (А) име, (Б) адреса, (В) записи за локални и далечни телефонски врски или записи за времето и времетраењето на сесијата, (Г) должина на услугата, вклучувајќи и датум на започнување и видови искористени услуги, (Д) телефонски или инструментален број или друг претплатнички број или идентитет, вклучувајќи и која било доделена интернет (IP) адреса и (Ѓ) средства и извор на плаќање за таквата услуга, вклучувајќи број на кредитна картичка или банкарска сметка.  Денес се спроведува за претплатниците на давателите на услуги за пристап до интернет. | |
| 10 | Слајд за преносни податоци. Овие податоци се генерираат од компјутерите во синџирот на комуникација за рутирање на комуникацијата од нејзиното потекло до нејзината дестинација. Затоа тие се помошни за самата комуникација.  Во случај на истрага на кривично дело сторено во врска со компјутерски систем, податочниот сообраќај е потребен за да се пронајде изворот на комуникација како почетна точка, за собирање дополнителни докази или како дел од доказите за делото. Податочниот сообраќај може да биде краткотраен, поради што е потребно да се побара експедитивно зачувување на истиот. Затоа, може да биде потребно негово брз откривање за да се препознае правецот на комуникацијата, за да се соберат дополнителни докази пред да бидат избришани или за да идентификува осомниченото лице. Затоа, обичната постапка за собирање и откривање на компјутерски податоци може да биде недоволна.  Покрај тоа, собирањето на овие податоци се смета дека во принцип е помалку интрузивно, бидејќи не ја открива содржината на комуникацијата, која се смета за посензитивна. | |
| 11 | Слајд за содржински податоци. Конвенцијата од Будимпешта не дава дефиниција за содржинските податоци. Меѓутоа, постојат број различни правни извори што даваат слични описи на поимот „содржински податоци“.  Сите описи и дефиниции се согласуваат дека содржинските податоци ја претставуваат „внатрешноста“ на датотеката што се испраќа преку мрежата. | |
| 12 | Слајд за податоци на облак. Пресметување во облак е достапноста на барање на компјутерски системски ресурси, особено складирање на податоци (складирање на облак) и моќта на пресметување, без директно и активно управување од страна на корисникот. Поимот генерално се користи за да се опишат податочните центри достапни на многу корисници преку интернет.  Големите облаци кои се доминантни денес, често имаат функции распоредени на повеќе локации од централните сервиси. Ако врската до корисникот е релативно блиска, на истата ќе ѝ биде доделен т.н. *edge*-сервер (сервер на крајниот периметар од мрежата).  Облаците можат да бидат ограничени на една организација (облаци на претпријатија) или да бидат достапни за повеќе организации (јавен облак). | |
| 13 до 14 | Овие слајдови презентираат електронски докази за предизвиците, акциите и другите форми на заемна помош што се однесува на ЗПП.  Некои од најважните предизвици во врска со обезбедувањето на електронски докази преку заемна правна помош во кривичните предмети. Аспектите на предизвиците им беа презентирани на претставниците за време на Воведната обука.  Други форми на заемна правна помош што им се располагање на обвинителите и судиите. Некои од нив се во рамки на надлежностите на министерството или секретаријатот за правда и се надвор од надлежноста на обвинителството или судот. И покрај тоа, овие власти ќе имаат некаков удел во тоа. | |
| 15 до 19 | Овие слајдови ги претставуваат можните поставувања на надлежните органи на ЗПП.  Постојат различни пристапи за поставување на централните и извршните власти за Заемна правна помош. Во зависност од домашната правна рамка, вклучувајќи ги усвоените меѓународни договори, поставката може да варира.  Министерството или секретаријатот за правда е обично централниот орган за заемна правна помош. Сепак, поради различните аспекти на правната и логистичката поставеност на органот, постојат предизвици со кои се соочува овој систем, а кои треба да се забележат.  Органите за спроведувањето на законот, главно полицијата, имаат одредено овластување во врска со процесот на ЗПП. Сепак, тоа силно варира од земја до земја. Земјите со обичајно право главно ги овластуваат органите за спроведувањето на законот за активно да учествуваат во барањето или обезбедувањето информации или докази во врска со случаите на сајбер-криминал. Тоа не е случај со земјите со граѓанско право каде што ова овластување речиси целосно му припаѓа на обвинителството или на судот.  Обвинителството и судот имаат растечки одговорности во областа на ЗПП. Земјите сè повеќе сфаќаат дека брзото и суштинско извршување на заемната правна помош, како административна или целосна помош, може да биде обезбедено преку судските органи, бидејќи од една страна, со тоа се премостуваат надлежностите и судските надлежности помеѓу многу учесници во овој процес, а од друга страна, истите се гаранти на безбедносните мерки што треба да се спроведат.  Земјите со граѓанско право претежно го имаат усвоено системот во кој јавното обвинителство или истражното одделение на судот имаат надлежен орган за истрага, а полицијата ги извршува своите должности под раководство или преку налози од овие органи.  Во земјите со обичајно право, системите се мешани, а класичните системи каде што полицијата ја има целата надлежност во истрагата се помалку присутни од хибридните системи во кои полицијата соработува со обвинителството и поднесува барања до судот.  Сепак, обвинителството и судовите сè повеќе се вклучени во постапките за ЗПП.  Некои земји формално или ефективно имаат воспоставено точки за контакт во обвинителството (Албанија, Белгија, Франција, Италија, Малта, Маврициус, Холандија, Романија, Србија, Швајцарија, САД).  Земјите преземаат разновидни чекори за подобрување на врските помеѓу канцелариите кои обработуваат барања за ЗПП, вклучително и електронски податоци. Тие чекори се детално објаснети во компилацијата на одговорите на страните, што им е достапно на сите страни. T-CY препорачува континуиран фокус на подобрување на процесот. Советот на Европа – вклучително и преку проекти и во соработка со T-CY – треба да го поддржи споделувањето на искуства помеѓу 24/7 точките за контакт. Треба да се обезбеди тесна координација со органите за правда. | |
| 20 до 27 | Овие слајдови претставуваат практичен преглед на постапките за ЗПП.  Чекорите се самообјаснувачки и треба да им бидат добро познати на практичарите на кривично право, бидејќи одговараат на постапките од домашните случаи, со дополнување на меѓународниот елемент.  Чекор 1: предуслов за назначување на случајот како ЗПП е воспоставување на меѓународниот елемент на случајот во согласност со законот.  Чекор 2: органите за спроведување на законот треба темелно да го анализираат случајот и да утврдат кои факти треба да се добијат.  Чекор 3: нивото на информации може да биде различно поради различните фази на постапката.  Чекор 4: неформалната и формалната помош се разликуваат по брзина, што беше претходно објаснето.  Постојат различни варијации во пристапот кон чекор 4, во зависност од поставеноста на локалниот закон. Варијациите се во зависност од тоа колку од овластувањата на ЗПП се доделени на полициските служби, обвинителства или судови кои учествуваат. Исто така, тоа зависи и од законските можности за нивно вклучување во постапки за ЗПП во и надвор од земјата.  Чекор 5: постапките за ЗПП можат да одземаат значително многу време. Сепак, властите што чекаат не треба да зависат само од одговорот на барањето. Тие треба да дејствуваат проактивно и да ги преземат сите потребни мерки што можат да се преземат додека чекаат одговор. Претставниците треба да бидат прашани што може да биде тоа.  Чекор 6: побараната земја го прима допис со барање (LoR) и започнува локална постапка што може да се разликува, како што е претходно опишано од страна на барателот.  Чекор 7: одговорот се праќа назад во согласност со локалните фактички и законски можности.  Чекор 8 и 9: одговорот е примен и се анализира. Дополнителните дописи, или како појаснување, прилог или целосно нови, врз основа на утврдените факти од првиот допис се исто така при рака.  Претставниците треба да бидат поканети да ги споделат своите искуства. | |
| 28 до 33 | Студија на случај на вистински случај од 2020 година. Дополнителен материјал за тоа е даден во пакетот за обука. | |
| 34 до 36 | Завршните слајдови му овозможуваат на обучувачот да ги разгледа целите за учење со публиката за да се осигура дека се постигнати. Исто така, тоа е можност за претставниците да постават какви било прашања што се можеби нерешени или за оние презентирани теми што не ги разбрале целосно.  Покрај тоа, обучувачот може да ја искористи сесијата за да го провери стекнатото знаење со поставување прашања на учесниците. Ова е важно, бидејќи нема формално оценување на курсот. | |
| **Практични вежби**  За оваа лекција е предвидена студија на случај. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |