**Лекција 2.1 Механизми според Конвенцијата од Будимпешта за олеснување на меѓународната соработка (онлајн верзија)**

|  |  |  |
| --- | --- | --- |
| Лекција 2.1 Механизми според Конвенцијата од Будимпешта за олеснување на меѓународната соработка (онлајн верзија) | | Времетраење: 120 минути |
| **Потребни средства:**   * Персонален компјутер/лаптоп опремен со софтверски верзии компатибилни со подготвените материјали * Интернет пристап * PowerPoint или друг софтвер за презентации * Софтвер за видео-конференции * Копија од Конвенцијата од Будимпешта за учесниците | | |
| **Цел на сесијата:**  Сесијата е подготвена за да ги освежи познавањата на учесниците за дефинициите од Поглавје I од Конвенцијата од Будимпешта, одредбите од материјалното право наведени во Поглавје II, Оддел 1 од Конвенцијата од Будимпешта и одредбите за процесно право наведени во Поглавје II, Оддел 2 од Конвенцијата од Будимпешта.  Целта на оваа сесија е им обезбеди на учесниците сеопфатно разбирање за елементите на меѓународната соработка и одредбите за заемна помош од Конвенцијата од Будимпешта и одредбите што се разгледуваат во Дополнителниот протокол. Сесијата детално го опфаќа секој елемент од член 23 (општи начела поврзани со меѓународна соработка), член 24 (екстрадиција), член 25 (општи начела поврзани со заемна помош), член 26 (спонтано информирање), член 27 (постапки за заемна помош во отсуство на применливи аранжмани), член 28 (доверливост и ограничување на употребата), член 29 (експедитивно зачувување на компјутерски податоци), член 30 (делумно откривање на зачуван податочен сообраќај), член 31 (заемна помош поврзана со пристап до складирани компјутерски податоци), член 32 (прекуграничен пристап до складирани компјутерски податоци со согласност или онаму каде што е достапно), член 33 (заемна помош поврзана со преземање на податочен сообраќај), член 34 (заемна помош поврзана со следење на содржински податоци) и член 35 (24/7 мрежи) од Конвенцијата од Будимпешта.  Исто така, детално ќе се разгледаат обрасците за соработка и тековните предлози што се дискутираат во врска со Вториот дополнителен протокол кон Конвенцијата од Будимпешта. | | |
| **Цели:**  На крајот на оваа сесија, претставниците ќе можат да:   * ги разберат одредбите од материјалното и процесното право од Конвенцијата од Будимпешта * ги прегледаат општите одредби за меѓународна соработка и заемна помош според Конвенцијата од Будимпешта. * ги прегледаат специфичните одредби за меѓународна соработка и заемна помош според Конвенцијата од Будимпешта. * разберат како да користат различни механизми според Конвенцијата од Будимпешта за барање соработка * вовед во обрасците за барања за меѓународна соработка * дискутираат за одредбите од Вториот дополнителен протокол кон Конвенцијата од Будимпешта | | |
| **Упатство за обучувачи**  Оваа сесија има намера да обезбеди основни информации за Конвенцијата од Будимпешта и за меѓународните рамки што им овозможуваат меѓународна соработка на учесниците. Оваа сесија е подготвена да им обезбеди на претставниците сеопфатно повторување на дефинициите според Поглавје I од Конвенцијата од Будимпешта, одредбите од материјалното право наведени во Поглавје II, Оддел 1 од Конвенцијата од Будимпешта и одредбите од процесното право наведени во Поглавје II, Оддел 2 од Конвенцијата од Будимпешта. Оваа сесија е поделена на четири дела, покрај вовед и заклучок.  Пред презентирањето на оваа сесија, се препорачува обучувачот да ги разгледа ставовите 240 – 302 од Извештајот за објаснување на конвенцијата за сајбер-криминал. | | |
| **Содржина на лекцијата** | | |
| **Број на слајдови** | **Содржина** | |
| 1 до 3  Задолжителни слајдови | Почетните слајдови се воведот во сесијата и ги содржат дневниот ред и целите на сесијата. | |
| 5 до 14  Задолжителни слајдови | Овие слајдови овозможуваат повторување на дефинициите од член 1 од Конвенцијата од Будимпешта (компјутерски систем, компјутерски податоци, давател на услуги и податочен сообраќај). Овој дел исто така содржи и две анкетни (испитни) прашања, што обучувачот може да ги искористи за да го процени нивото на знаење на учесниците. | |
| 15 до 36  Задолжителни слајдови | Овие слајдови овозможуваат повторување на одредбите од материјалното право од член 2 до член 12 од Конвенцијата од Будимпешта (илегален пристап, илегално следење, манипулација со податоците, попречување на работата на системи, злоупотреба на уреди, фалсификување поврзано со компјутери, измама поврзана со компјутери, детска порнографија, дела поврзани со повреда на авторското право и сродните права, обид и помагање во извршување на кривично дело, корпоративна одговорност). Овој дел содржи и неколку анкетни прашања, што обучувачот може да ги искористи за да го процени нивото на знаење на учесниците.  Слајдовите даваат резиме на главните елементи на одредбите од материјалното право. Се очекува обучувачот да го помине секој елемент, за да им овозможи на претставниците сеопфатно разбирање на одредбите од материјалното право. Меѓутоа, доколку обучувачот смета дека учесниците имаат доволно познавање на овие одредби од Конвенцијата од Будимпешта, резимето може да даде детално објаснување на елементите. | |
| 37 до 53  Задолжителни слајдови | Овие слајдови овозможуваат повторување на одредбите од процесното право од член 14 до член 21 од Конвенцијата од Будимпешта (опсег на процесни одредби, услови и заштитни мерки (гаранции), експедитивно зачувување на компјутерските податоци, експедитивно зачувување и делумно откривање на податочен сообраќај, налог за генерирање информации, претрес и запленување на складирани компјутерски податоци, преземање на податочен сообраќај во реално време и следење на содржинските податоци). Овој дел содржи и неколку анкетни прашања, што обучувачот може да ги искористи за да го процени нивото на знаење на учесниците.  Оваа група слајдови дава резиме на главните елементи од одредбите на процесното право. Се очекува обучувачот да го помине секој елемент, за да им овозможи на претставниците сеопфатно разбирање на одредбите на процесното право. Меѓутоа, доколку обучувачот смета дека учесниците имаат доволно познавање на овие одредби од Конвенцијата од Будимпешта, резимето може да даде детално објаснување на елементите.  Обучувачот треба постојано да ги потсетува учесниците дека е од суштинско значење да се разберат одредбите од процесното право за целите на овој курс, бидејќи истите се користат за спроведување на мерките што треба да се преземат во согласност со барањата за заемна помош. | |
| 54 до 67  Задолжителни слајдови | Овие слајдови даваат детален преглед на општите одредби за меѓународна соработка и заемна помош од Конвенцијата од Будимпешта од член 23 – 28. Ова го опфаќа секој елемент од член 23 (општи начела поврзани со меѓународна соработка), член 24 (екстрадиција), член 25 (општи начела поврзани со заемна помош), член 26 (спонтано информирање), член 27 (постапки за заемна помош во отсуство на применливи аранжмани) и член 28 (доверливост и ограничување на употреба). Слајдовите се поделени во две колони. Колоната од левата страна го повторува текстот од Конвенцијата од Будимпешта со нагласен специфичен елемент, додека колоната од десната страна дава објаснување на нагласениот елемент. Се очекува обучувачот да го помине секој елемент, за да им обезбеди на претставниците сеопфатно разбирање на овие општи одредби. Овој дел вклучува неколку анкетни прашања.  Ова е во суштина централен и најважен дел од курсот во однос на практичното знаење, така што мора да се исцрпат сите можни прашања пред да се продолжи понатаму. | |
| 68 до 81  Задолжителни слајдови | Овие слајдови даваат детален преглед на посебните одредби за меѓународна соработка и заемна помош од Конвенцијата од Будимпешта од член 29 – 35. Ова го опфаќа секој елемент од член 29 (експедитивно зачувување на складирани компјутерски податоци), член 30 (делумно откривање на зачувани компјутерски податоци), член 31 (заемна помош во врска со пристап до складирани компјутерски податоци), член 32 (прекуграничен пристап до складирани компјутерски податоци со согласност или онаму каде што е достапно), член 33 (заемна помош во врска при преземање податочен сообраќај во реално време), член 34 (заемна помош во врска со следење на содржински податоци) и член 35 (24/7 мрежи). Слајдовите се поделени во две колони. Колоната од левата страна го повторува текстот од Конвенцијата од Будимпешта со нагласен специфичен елемент, додека колоната од десната страна дава објаснување на нагласениот елемент. Се очекува обучувачот да го помине секој елемент, за да им обезбеди на претставниците сеопфатно разбирање на овие посебни одредби. Овој дел вклучува неколку анкетни прашања.  Ова е во суштина централен и најважен дел од курсот во однос на практичното знаење, така што мора да се исцрпат сите можни прашања пред да се продолжи понатаму. | |
| 82 до 95  Задолжителни слајдови | Оваа група слајдови дава неколку примери на различни формулари/обрасци за барање заемна помош создадени од одредени судски надлежности, како што се Хонг Конг и Обединето Кралство. Овие слајдови исто така ги опфаќаат и обрасците на Советот на Европа за заемна помош во согласност со член 29/30 и член 31 од Конвенцијата од Будимпешта. Целта е да им се обезбеди на учесниците практично разбирање за тоа како се спроведуваат одредбите од Конвенцијата од Будимпешта кога една страна поднесува барање. Обучувачот може да се обиде да даде примери за тоа какви информации би се пополниле во секој дел од обрасците на Советот на Европа.  Правилната употреба на овие обрасци е од суштинско значење за практичната вежба на крајот од курсот, па затоа сите можни прашања мора да се исцрпат пред да се продолжи понатаму. | |
| 96 до 103  Задолжителни слајдови | Овие слајдови даваат преглед на Вториот дополнителен протокол на Конвенцијата од Будимпешта. Тие содржат краток историски контекст за Протоколот, за Прекуграничната работна група и Групата за докази во облак пред да се објасни работата на Групата за изготвување протоколи. Иако ова би требало да им даде на учесниците индикација за опфатот на Вториот дополнителен протокол, важно е да се ажурираат овие слајдови пред секоја презентација, со цел да се осигура дека тековната работа во однос на Вториот дополнителен протокол е точно изразена. Овој дел завршува со едноставно анкетно прашање. | |
| 104 до 106  Важни слајдови | Обучувачот треба да ги повтори целите на сесијата со претставниците и да им даде можност да постават какви било прашања во врска со материјалите опфатени во овој модул. | |
| **Практични вежби**  Нема практични вежби поврзани со оваа лекција. | | |
| **Проценка/Проверување на знаење**  За оваа сесија не е потребна проверка или проценка на знаењето. | | |