**3.x Градење вештини за сајбер-криминал – Меѓународно**

**ДЕЛ 1**

За време на истрагата поврзана со хакерски активности во големи размери поврзани со банки, американското ФБИ набљудува хакерски форум преку тајни агенти и открива дека податоците од хакираните сметки во банките во САД и Европа се продаваат за понатамошна експлоатација. ФБИ спроведува тајна операција и успева да откупи податоци (броеви на сметки, пинови и кодови за пристап) од број различни лица.

Како резултат на анализата на податоци, ФБИ идентификува две лица одговорни за продажба на податоците; тоа се Борис Смит, кој навидум продавал такви податоци веќе неколку години и Тереза Браун, која е понов член на форумот. Се чини дека двете лица живеат во вашата земја (А), но Тереза е државјанин на вашата соседна земја (У).

ФБИ испраќа информации до вашата 24/7 точка за контакт за банкарските сметки во вашата земја и информации за Борис и Тереза за понатамошна идентификација. Исто така, се испраќаат информации и во земјата У која е засегната и која веќе започнала истрага.

**Прашања – дел 1**

Дали можете да започнете истрага во вашата земја врз основа на добиените информации?

Дали информациите од ФБИ, вклучувајќи ги информациите добиени преку тајната операција, се прифатливи како докази?

Доколку не, какви активности би презеле за да ги обезбедите информациите за истите да можат да се користат како доказ? Под претпоставка дека би можеле да започнете истрага, кои потенцијални дела ќе ги истражувате? Објаснете ги улогите и одговорностите за донесување одлуки на вашите национални власти (24/7 точки за контакт, полицијата, обвинителството, судските органи во овие фази на процесот).

**ДЕЛ 2**

Исто како што ги добивте информациите од ФБИ, една од најголемите банки во вашата земја им пренесува информации на вашите полициски органи дека неколку од нивните клиенти биле жртви на хакерство и дека пари од нивните сметки биле добиени и префрлени на т.н. „мулиња за пари“ во вашата и во други земји. Овие информации биле собрани од ИТ одделението на банката за време на внатрешна истрага за пренос на пари и се содржи од IP адреси, детали за банкарски сметки, итн. Едно до „мулињата за пари“ во вашата земја е идентификувано како Маргарет Џонс; таа е државјанин на земјата У. Некои од броевите на банкарските сметки обезбедени од банката се совпаѓаат со информациите испратени од ФБИ.

**Прашања – дел 2**

Дали ќе започнете истрага против Маргарет?

Дали можете да ги користите информациите од банката како доказ? Доколку не, какви активности ќе преземете за да ги обезбедите? Знаејќи дека земјата У започнала истрага, каква активност ќе преземете во врска со земјата У?

**ДЕЛ 3**

Добивате информации од земјата У и започнувате истрага против Борис. За време на извршувањето на налогот за претрес на неговата домашна адреса, го наоѓате Борис на неговиот компјутер, но тој успева да избега. Веб-страницата на хакерскиот форум е прикажана на компјутерот, како и чет-сесии со можни хакери кои нудат нови хакирани податоци. Борис исто така има gmail и yahoo акаунти кои не се отворени на компјутерот за време на претресот. Хартиен документ до компјутерот прикажува список со најавувања и лозинки за неколку сметки на gmail, paypal, веб-страници и неколку банкарски сметки во вашата и во други земји. Постојат и некои документи кои содржат бројки и пресметки кои ги сомничат Тереза и Маргарет. Знаете дека Yahoo неодамна отвори канцеларија (која служи како регионално седиште) во вашата земја.

**Прашања – дел 3**

Каква активност би презеле во врска со веб-страницата на хакерскиот форум и чет-сесиите – дали би ги прегледале или копирале? (без разлика дали ќе одговорите да или не – оправдајте го вашиот одговор врз основа на вашата законска рамка).

Дали можете да пристапите до акаунтите на gmail користејќи ги најавувањата и лозинките без да добиете согласност од Борис? Какви активности ќе преземете?

Какви активности ќе преземете во врска со акаунтот на yahoo?

Какви активности ќе преземете во врска со акаунтот на paypal?

Што ќе направите со информациите за банкарската сметка во други земји во врска со банкарските сметки во вашата земја?

**ДЕЛ 4**

Борис е уапсен за поседување на лажен пасош на главниот аеродром во вашата земја, а Тереза и Маргарет се уапсени на границата на вашата земја и земјата Г. Земјата У издала барања за екстрадиција за Тереза и Маргарет, а ФБИ посочил дека американските органи се заинтересирани Борис да биде екстрадиран во САД.

**Прашања – дел 4**

Како ќе се справите со оваа ситуација?

**ДЕЛ 5**

Борис даде неколку признанија за неговата вмешаност во хакерскиот форум, но тврди дека работел за Тереза, која била одговорна за организацијата. Врз основа на вашата истрага за податоци, акаунтот на gmail е многу значаен со цел да се докаже до кој степен бил вмешан Борис.

**Прашања – дел 5**

Како би пристапиле кон Google како давател на услуги?

Какви информации ќе ви бидат потребни од нив? Дали вашиот одговор би бил поинаков доколку Google има канцеларија во вашата земја?

Пополнете го образецот А 31 во врска со барањето до Google.